
545400 SIGHIŞOARA

Str. Muzeului nr. 7, Tel./Fax. 0265-771278

    H O T Ă R Â R E A   NR. 45

                                                         din 28 martie 2013

privind închirierea de către S.C. Ecoserv Sig S.R.L. a unor terenuri

în Piaţa Agroalimentară

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5965/14.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către SC ECOSERV SIG SRL, completată prin Hotărârea Consiliului Local Sighişoara nr. 93/31.05.2012;

Tinand cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L. înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012;

Ţinând cont de prevederile art. 858-865 şi 1777-1823 din Legea nr. 287/2009 privind Codul Civil, republicată;

Având în vedere şi prevederile art. 14-16 din Legea nr. 213/1998 privind bunurile proprietate publică, cu modificările şi completările ulterioare şi prevederile art. 123 din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont şi de faptul că în urma închirierii acestor terenuri nu sunt afectate planurile de sistematizare, iar terenurile nu fac obiectul Legii nr. 10/2001 republicată, cu modificările si completările ulterioare şi nici al Legii nr. 247/2005;

Luând în considerare că prin închirierea acestor terenuri se aduc venituri suplimentare şi la bugetul local;

Văzând şi Raportul de Specialitate al SC ECOSERV SIG SRL Sighişoara cu nr. 5963/14.03.2013, prin care se propune aprobarea închirierii prin licitaţie publică a acestor 3 terenuri- loturile nr. 7-9, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2), lit. „c” şi (5) lit. “a”, art. 45 (3), art. 115(1), lit. „b” şi a art. 123 (1) şi (2) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă închirierea prin licitaţie publică a 3(trei) terenuri - loturile nr. 7-9 situate în Sighişoara, str. Târnavei nr. 29 (P-ţa Agroalimentară), conform planului - anexă care face parte integrantă din prezenta, în vederea amenajării de spaţii (chioşcuri) pentru comercializarea de produse industriale.

(2) Preţul de începere al licitaţiei pentru stabilirea chiriei va fi de 10 lei/mp/lună fără T.V.A. (sau se va raporta la tariful pentru folosire teren pentru amplasare chioşcuri în scopul comercializării, valabil la momentul închirierii), iar chiria se va indexa semestrial cu indicele de inflaţie.

(3) Durata închirierii va fi de 1 (un) an, cu posibilitate de prelungire. 

(4) Organizarea licitaţiei şi încheierea contractelor de închiriere pentru aceste terenuri cad în sarcina S.C. ECOSERV SIG S.R.L., care va întocmi întreaga documentaţie aferentă şi necesară desfăşurării licitaţiei.

Art. 2. S.C. ECOSERV SIG S.R.L. va vira la bugetul local o cotă-parte de 50% din sumele încasate din închirierea terenurilor prevăzute la art. 1.(1) – din valoarea chiriei fără T.V.A.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi S.C. ECOSERV SIG S.R.L. prin director Maior Gheorghe.

Art. 4. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
  PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. S.C. Ecoserv Sig S.R.L.

1 ex. Direcţia administrarea patrimoniului

9 ex. AF/FM

